22-årig ramt af fatale knivstik i nat i lejlighed i Brønshøj

En 18-årig mand fremstilles i sagen, hvor en 22-årig i nat ved 04.30-tiden blev stukket med kniv på Glumsøvej i Brønshøj, København.

Det meddeler Københavns Politi til Ekstra Bladet.

Fatalt kvæstet blev offeret bragt til hospitalet, hvor han ved 06-tiden blev erklæret død.

- Den 18-årige sigtes derfor for drab, fortæller Brian Belling, efterforskningsleder, Københavns Politi.

Oprindeligt var fire anholdt, men her er det kun den ene, der fremstilles i forbindelse med episoden.

- Tre blev anholdt på gerningsstedet, en lejlighed i Brønshøj, mens den sidste blev anholdt senere et andet sted i byen. Denne mand er den 18-årige, der nu er sigtet i sagen, fortæller Belling.

Mand er bragt på hospitalet efter knivstikkeri: Flere anholdt

Ha oplyser, at de anholdte ikke har banderelationer.

I følge oplysninger til Ekstra Bladet skal der have været om en privat sammenkomst, hvor der er opstået uenigheder.

Den 18-årige fremstilles senere i dag i grundlovsforhør.